EL
29.9.2023
4.
Επίσημη Εφημερίδα της Ευρωπαϊκής Ένωσης
C 344/237
Μέθοδος παραγωγής
Ο κύκλος ζωής τροποποιείται ώστε να ευθυγραμμιστεί με τις ακόλουθες αλλαγές.
Καθιερώνεται διαδικασία επιλογής ποικιλίας.
Η απευθείας σπορά διαγράφεται, δεδομένου ότι δεν πραγματοποιείται πλέον.
Γίνεται αναφορά στην πρακτική του εμβολιασμού, δεδομένου ότι πλέον επιτρέπεται.
Απαλείφεται η κανονιστική περίοδος σύμφωνα με την οποία τα φυτοπροστατευτικά προϊόντα πρέπει να συμμορφώνονται με τους προβλεπόμενους χρόνους επεξεργασίας.
Προστίθεται ανάλυση του υπολειμματικού αζώτου σε κάθε αγροτεμάχιο μεταξύ 1ης Ιανουαρίου και 30ής Απριλίου, καθώς και ανώτατο όριο 150 μονάδων ανά εκτάριο για τη χρήση αζωτούχων λιπασμάτων και υπολειμμάτων.
Προστίθεται επίσης η απαίτηση ανακύκλωσης χρησιμοποιημένων γεωργικών μεμβρανών.
Εισάγεται νέο σημείο σχετικά με την άρδευση των καλλιεργειών.
Για την αιτιολόγηση της άρδευσης των καλλιεργειών οι καλλιεργητές πρέπει να χρησιμοποιούν εργαλεία λήψης αποφάσεων.
Η ημερολογιακή περίοδος συγκομιδής αντικαθίσταται από κριτήρια ωριμότητας.
Η έννοια της απόδοσης απαλείφεται από τις προδιαγραφές προϊόντος.
Προστίθενται επιπλέον κριτήρια για την έγκριση, τη διαλογή και την ταξινόμηση κατά μέγεθος των πεπονιών.
Ο τρόπος συσκευασίας και αποθήκευσης των πεπονιών τροποποιείται ώστε ο ελάχιστος αριθμός πεπονιών ανά καφάσι να μειωθεί σε 9.
Προστίθεται μέγιστη περίοδος δύο ημερών μεταξύ της συλλογής και της αποστολής.
Η αιτιολόγηση της απαίτησης για εκτέλεση της συσκευασίας εντός της γεωγραφικής περιοχής καθίσταται σαφέστερη.
Η τροποποίηση δεν επηρεάζει το ενιαίο έγγραφο.
5.
Δεσμός με τη γεωγραφική περιοχή
Προστίθεται περίοδος που εξηγεί ότι ο δεσμός με τη γεωγραφική περιοχή βασίζεται στην ιδιαίτερη ποιότητα και φήμη της περιοχής.
Το βάρος των πεπονιών τροποποιείται σύμφωνα με το σημείο «Περιγραφή του προϊόντος».
Η τροποποίηση επηρεάζει το ενιαίο έγγραφο.
6.
Αναφορές στον οργανισμό ελέγχου
Το συγκεκριμένο σημείο τροποποιείται ώστε να περιέχει μόνο το όνομα και τα στοιχεία επικοινωνίας των αρμόδιων εθνικών αρχών (INAO και DGCCRF), σύμφωνα με τις εθνικές κατευθυντήριες γραμμές που αποσκοπούν στην εναρμόνιση του τρόπου σύνταξης των προδιαγραφών προϊόντος.
Το όνομα και τα στοιχεία επικοινωνίας του οργανισμού πιστοποίησης είναι διαθέσιμα στο INAO.
Η τροποποίηση επηρεάζει το ενιαίο έγγραφο.
7.
Επισήμανση
Το σημείο «Επισήμανση» τροποποιείται σύμφωνα με τις εθνικές κατευθυντήριες γραμμές για την εναρμόνιση του τρόπου σύνταξης των προδιαγραφών προϊόντος.
Η ισχύουσα παράγραφος απαλείφεται και αντικαθίσταται από περίοδο που αναφέρει τα υποχρεωτικά κανονιστικά στοιχεία.
Το λογότυπο της ομάδας αλλάζει.
Η τροποποίηση επηρεάζει το ενιαίο έγγραφο.